
               (protokols Nr. 13, 60. p.)

Par nekustamā īpašuma “Kastaiņi”, Indrānu pagasts, Madonas novads,  atsavināšanu
     
Madonas novada pašvaldībā 2024.gada 28.novembrī domes sēdē pieņemts lēmums Nr.686 (protokols Nr.24,9.p.), ar kuru nolemts nodot atsavināšanai nekustamo īpašumu “Kastaiņi”, Indrānu pagastā, Madonas novadā, ar kadastra Nr.7058 010 0067, ēku īpašniekam. 
Ir veikta nekustamā īpašuma novērtēšana.

   
 Atbilstoši sertificēta vērtētāja SIA “DZIETI” reģistrācijas Nr. 42403010964 (LĪVA profesionālās kvalifikācijas sertifikāts Nr.83).  2026.gada 24.augusta novērtējumam, nekustamā īpašuma tirgus vērtība noteikta – EUR 4 600,00 (četri tūkstoši seši simti eiro, 00 centi).
Saskaņā ar „Publiskas personas mantas atsavināšanas likuma” 47.pantu „publiskas personas mantas atsavināšanā iegūtos līdzekļus pēc atsavināšanas izdevumu segšanas ieskaita attiecīgas publiskās personas budžetā. Atsavināšanas izdevumu apmēru nosaka MK noteikumu paredzētajā kārtībā”.
       
Atsavināšanas likuma 37. panta pirmās daļas 4. punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma 4. panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu. Pārdošana par brīvu cenu saskaņā ar Atsavināšanas likuma 1. panta 7. punktu ir mantas pārdošana par atsavinātāja noteiktu cenu, kas nav zemāka par nosacīto cenu, savukārt, nosacītā cena saskaņā ar tā paša likuma 1. panta 6. punktu ir nekustamā īpašuma vērtība, kas noteikta atbilstoši Standartizācijas likumā paredzētajā kārtībā apstiprinātajiem Latvijas īpašuma vērtēšanas standartiem.     
Saskaņā ar “Pašvaldību likuma” 10.panta (1)daļu Dome ir tiesīga izlemt ikvienu pašvaldības kompetences jautājumu; “Publiskās personas mantas atsavināšanas likuma” 4.panta pirmo daļu, kas nosaka, ka “atsavinātas publiskas personas mantas atsavināšanu var ierosināt, ja tā nav nepieciešama publiskai personai vai tās iestādēm to funkciju nodrošināšanai” un 4.panta ceturtās daļas 3.punktu Atsevišķos gadījumos publiskas personas nekustamā īpašuma atsavināšanu var ierosināt  zemesgrāmatā ierakstītas ēkas (būves) īpašnieks vai visi kopīpašnieki, ja viņi vēlas nopirkt zemesgabalu, uz kura atrodas ēka (būve),  5.panta pirmo daļu Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, 37.panta pirmās daļas 4.punktu nekustamo īpašumu iegūst šā likuma 4.panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu (8.pants); kā arī tā paša likuma 8.panta otro daļu, kas nosaka, ka paredzētā atsavinātas publiskas personas nekustamā īpašuma novērtēšanu organizē attiecīgās atsavinātās publiskās personas lēmējinstitūcijas kārtībā,  ņemot vērā 16.09.2026. Attīstības komitejas un 22.09.2026. Finanšu komitejas atzinumus, atklāti balsojot: PAR – 17 (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Dace Ozoliņa, Egils Bērziņš, Gatis Teilis, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:  
1. Atsavināt  nekustamo īpašumu “Kastaiņi”, Indrānu pagasts, Madonas novads, kadastra Nr. 7058 010 0067, kas sastāv no zemes vienības ar kadastra apzīmējumu 7058 010 0067, 1,39 ha kopplatībā, pārdodot to par nosacīto cenu [..]. 
2. Apstiprināt nekustamā īpašuma nosacīto cenu EUR 4 600,00 (četri tūkstoši seši simti eiro, 00 centi).
3. Noteikt, ka pirkuma maksa ir veicama 100% apmērā pirms līgums noslēgšanas vai veicams pirkums uz nomaksu, paredzot avansa maksājumu ne mazāku par 10% no pirkuma maksas un pirkuma maksas atliktā maksājuma nomaksas termiņu līdz 5 gadiem. 
4. Nekustamā īpašuma pārvaldības un teritoriālās plānošanas nodaļai nosūtīt [..] nekustamā īpašuma “Kastaiņi” Indrānu pagasts, Madonas novads,  atsavināšanas paziņojumu normatīvajos aktos noteiktajā kārtībā.
Domes priekšsēdētājs






A. Lungevičs

Čačka 28080793
DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

